549.85 REGOLAMENTI DWAR IL-KONSERVAZZJONI TAL-GĦASAFAR SELVAĠĠI (QAFAS SABIEX TIĠI PERMESSA DEROGA GĦALL-KONTROLL TAL-GĦASAFAR FL-INTERESS TAS-SIGURTÀ TAL-AJRU) L-AVVIŻ LEGALI 255 tal-2013. L-AVVIŻ LEGALI 255 tal-2013. 1. Titolu u għan. L.S.549.42 (1) It-titolu ta’ dawn ir-regolamenti hu r-Regolamenti dwar il-Konservazzjoni tal-Għasafar Selvaġġi (Qafas Sabiex Tiġi Permessa Deroga għall-Kontroll tal-Għasafar fl-Interess tas-Sigurtà tal-Ajru) u li dawn ir-regolamenti għandhom jinqraw u jinftiehmu ħaġa waħda mar-Regolamenti dwar il-Konservazzjoni tal-Għasafar Selvaġġi, hawnhekk iżjed ’il quddiem imsejħin "ir-Regolamenti dwar l-Għasafar Selvaġġi". (2) L-għan ta’ dawn ir-regolamenti husa biex jiġi stabbilit qafas biex tiġi permessa deroga għall-kontroll tal-għasafar fl-interess tas-sigurtà tal-ajru. 2. Tifsir. Kliem u frażijiet użati f’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandu jkollhom l-istess tifsir bħal dak mogħti fir-Regolamenti dwar il-Konservazzjoni tal-Għasafar Selvaġ [i. 3. Għall-finijiet tat-tieni proviso tar-regolament 10(6) tar-Regolamenti dwar l-Għasafar Selvaġġi u għall-finijiet ta’ dawn ir-regolamenti, il-perjodu għall-kontroll tal-għasafar fl-interess tas-sigurtà tal-ajru għandu jkun ta’ mhux aktar minn sena li fiha l-Ministru jista’ jiddeċiedi li għandhom jiġu kkontrollati l-għasafar fl-interess tas-sigurtà tal-ajru permezz ta’ Avviż li jiddikjara deroga: Iżda meta jigi permess il-kontroll tal-għasafar fl-interess tas-sigurtà tal-ajru, il-Ministru għandu jistabbilixxi li m’hemmx soluzzjoni oħra sodisfaċenti, skont id-disposizzjonijiet tal-Artikolu 9(1) tad-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi, sabiex b’mod adekwat jiġu mgerrxa il-qtajja’ ta’ għasafar mill-perimetru taż-żona indikata bħala l-parti ta (9) fl-iSkeda V tar-Regolamenti dwar l-Għasafar Selvaġġi: Iżda ukoll, il-Ministru għandu jistabbilixxi l-ispeċi tal-għasafar suġġetti għal miżuri ta’ kontroll fl-interess tas-sigurtà tal-ajru. 4. Liċenza għall-Kontroll fl-Interess tas-Sigurtà tal-Ajru. (1) Il-kontroll tal-għasafar huwa projbit ħlief fil-perimetru taż-żona indikata bħala l-parti ta (9) fl-iSkeda V tar-Regolamenti dwar l-Għasafar Selvaġġi u permezz ta’ liċenza għall-Kontroll tal-Għasafar fl-Interess tas-Sigurtà tal-Ajru maħruga skont dawn ir-regolamenti. (2) Liċenza għall-Kontroll tal-Għasafar t inħareġ biss fl-interess tas-sigurtà tal-ajru. (3) Għall-għanijiet ta’ dawn ir-regolamenti, liċenza għall-Kontroll tal-Għasafar fl-Interess tas-Sigurtà tal-Ajru tkun valida għal massimu ta’ sena. 5. (1) Kull liċenza għall-Kontroll tal-Għasafar fl-Interess tas-Sigurtà tal-Ajru għandha: (a) tindika il-perjodu meta l-kontroll tal-għasafar jista’ jseħħ; (b) tipprovdi li l-kontroll tal-għasafar huwa projbit ħlief għal dik l-ispeċi indikata fil-liċenza; (ċ) tesiġi li l-persuna liċenzjata żżomm fuqha l-liċenzja għall-Kontroll tal-Għasafar fl-Interess tas-Sigurtà tal-Ajru u kull tip ta’ permess ieħor waqt li tkun qed twettaq kull tip ta’ kontroll tal-għasafar; (d) tispeċifika li l-attivitajiet ta’ kontroll tal-għasafar għandhom iseħħu biss jekk id-Direttur jidhirlu li n-numru ta’ għasafar preżenti fl-ajruport huwa ta’ periklu għas-sigurtà tal-ajru; (e) tipprovdi li l-metodi li jintużaw biex igerrxu l-għasafar, bħall-użu ta’ distress calls, bio-acoustics tipprovdi li l-metodi li jintużaw biex igerrxu l-għasafar, bħall-użu ta’ distress calls jew sparar ta’ skrataċ ‘in-bjank’għandhom jiġu implementati qabel ma wieħed jirrikorri għal qtil tal-għasafar, lie maqtil jiġi awtorizzat biss jekk il-mezzi l-oħra kollha li ma jinvolvux qtil ġew eżawriti; (f) tipprovdi li armi tan-nar li ikollom il-kapaċità ta’ żewġ tiri biss jitħallew jintużaw għal qtil, u li l-iskartoċċ ikun mimli b’ċomb b’diametru inqas minn 3.3 mm. Barra minn dan, il-metodi li huma projbiti skont ir-regolament 7 tar-Regolamenti dwar l-Għasafar Selvaġġi ma jistgħux jintużaw; (g) tesiġi li l-persuna liċenzjata għall-kontroll tal-għasafar i kollha liċenzja maħruġa skont it-termini tar-Regolamenti dwar l-Għasafar Selvaġġi; (h) tesiġi li qabel ma titwettaq operazzjoni ta’ kontroll tal-għasafar, il-persuna liċenzjata għandha tinforma minnufih lid-Direttur bl-intenzjoni tagħha permezz ta’ posta elettronika fl-indirizz indikat mid-Direttur; (i) tesiġi li l-liċenza għall-Kontroll tal-Għasafar fl-Interess tas-Sigurtà tal-Ajru u kull tip ta’ liċenza tal-kaċċa jew permess tal-persuna liċenzjata m’għandhomx jinħargu għal ebda persuna li tkun instabet ħatja ta’ reat kontra ir-Regolamenti dwar l-Għasafar Selvaġġi, u għandha tiġi revokata u tkun bla ebda effet b’mod immedjat jekk fi kwalunkwe ħin jirriżulta li il-persuna bil-liċenza ġiet, jew tiġi misjuba, ħatja ta’ reat kontra r-regolament 27 tar-Regolamenti dwar l-Għasafar Selvaġġi; (j) tesiġi li l-għasafar li jinqatlu ma jitħallewx fuq il-post iżda li jinġabru u jitneħħew kif indikat mid-Direttur; (k) tesiġi li l-persuna li jkollha liċenza għandha tinforma lid-Direttur, mill-aktar fis possibbli, dwar kull qabda ta’ għasfur li jkollu ċurkett; u (l) tesiġi li l-persuna liċenzjata tissottometti rapport lid-Direttur dwar l-attivitajiet imwettqa fi żmien xahar mid-data li tiskadi il-liċenzja. (2) Jekk id-Direttur isib li persuna liċenzjata tkun kisret xi kondizzjoni tal-liċenza, il-liċenza tista’ tiġi revokat immedjatament. 6. Verifiki tal-Pulizija. (1) Il-Pulizija għandha tagħmel verifiki fuq il-post sabiex tiżgura li l-kondizzjonijiet tal-liċenza għall-Kontroll tal-Għasafar fl-Interess tas-Sigurtà tal-Ajru u d-dispożizzjonijiet ta’ dawn ir-regolamenti u d-dispożizzjonijiet tar-regolamenti relevanti ikunu qed jiġu osservati, u b’mod partikolari: (a) tassigura li waqt l-attività ta’ kontroll tal-għasafar fl-interess tas-sigurtà tal-ajru, il-persuna jkollha fil-pussess tagħha liċenzja għall-Kontroll tal-Għasafar fl-Interess tas-Sigurtà tal-Ajru; (b) tassigura li dik l-ispeċi indikata fil-liċenza biss ġiet, jew qed tiġi, ikkontrollata. (2) Jekk xi uffiċjal tal-pulizija, waqt li jkun jagħmel verifiki fuq il-post skont dawn ir-regolamenti, isib raġuni suffiċjenti sabiex jittieħdu proċedimenti kontra xi persuna taħt dawn ir-regolamenti, jew regolamenti oħra relevanti, dak l-uffiċjal għandu minnufih jieħu mill-pussess ta’ dik il-persuna kull arma tan-nar umunizzjon, il-liċenza għall-Kontroll tal-Għasafar fl-Interess tas-Sigurtà tal-Ajru u kull liċenza jew permess ieħor maħruġa taħt ir-Regolamenti dwar l-Għasafar Selvaġġi, u kull għasfur li jinstab fil-pussess ta’ dik il-persuna bi ksur ta’ dawn ir-regolamenti jew ta’ regolamenti oħra applikabbli, jew bi ksur tal-kondizzjonijiet ta’ kwalunkwe liċenza jew permess. (3) Fil-qadi ta’ dmirijiethom skont sub regolament (1), il-Pulizija jistgħu jkollhom l-għajnuna ta’ marixxalli appuntati għal dak il-għan mid-Direttur. 7. Reati. Reati taħt dawn ir-Regolamenti huma suġġetti għal pieni stipulati fl-artikolu 27 tar-Regolamenti dwar l-Għasafar Selvaġ [i. 8. Id-dispożizzjonijiet u l-kondizzjonijiet stabbiliti f’dawn ir-regolamenti għandhom ikunu mingħajr preġudizzju għar-Regolamenti dwar l-Għasafar Selvaġġi sakemm dawn tal-aħħar ma jkunux inkonsistenti ma’ dawn ir-regolamenti, f’liema każ, u sal-limitu tal-inkonsistenza, dawn ir-regolamenti għandhom jipprevalu.